IMT Smile

**IMT Smile** je slovenská pop-rocková skupina pochádzajúca z Prešova, ktorú v roku 1992 založili bratia Ivan Tásler a Miroslav Tásler.

## História skupiny
Názov kapely je zložený z iniciálok Táslerovcov. Neskôr sa k nim pridal Mirov spolužiak z konzervatória, Peter Bič (gitara). Po niekoľkých koncertoch a nahratých skladbách sa skupina rozpadla. Svoje prvé demo nahrali Ivan s Mirom v roku 1993. Boli to nahrávky zhudobnených humorných textov Ľubomíra Feldeka. Na nahrávaní s Táslerovcami spolupracoval bubeník Martin Migaš. Niekoľko mesiacov nato sa Miro Tásler s Petrom Bičom znovu pokúsili o nahrávky dvoch Ivanom naspievaných skladieb.

V roku 1994 organizoval Robo Grigorov súťaž s názvom RG tip, v ktorej skupina IMT Smile s piesňami „Pán v saku“ a „Spím“ zvíťazila. V nasledujúcich mesiacoch kapela hľadala svoj štýl, hrala skladby v rôznych hudobných žánroch cez rock, punk, ale aj reggae, skupina menila svoj názov raz boli Epitath, neskôr Ruka, v lete roku 1995 hrali na open festivale Marakaňa v Prešove dvakrát: raz ako Ruka a druhýkrát ako IMT Smile. Na *Rock FM Feste '95* skupina IMT Smile vystúpila so skladbou „Poslali ma fundeloka“ v zložení: Ivan a Miro Táslerovci, Martin Migaš, Peter Bič, Martin Tkáčik, Miro Bórik, Marcela Kvašňáková, Jana Bednarčíková, Viera Kollárová.

V januári 1996 dostala kapela od vydavateľstva Škvrna Records ponuku na nahranie albumu. V tomto období so skupinou začala spievať ďalšia Prešovčanka, Katka Knechtová. V júni kapela podpísala zmluvu a v štúdiu Relax nahrala skladby „Nepoznám“ a „Balada“. Pri nahrávaní s nimi spolupracoval Laco Lučenič. Pieseň „Nepoznám“ sa stala hlavným singlom pripravovaného albumu, dobre bodovala v hitparádach a stala sa v svojom období v slovenských rádiách jednou z najhranejších. Za tento rok skupina IMT Smile prevzala vo februári roku 1997 od Zväzu autorov a interpretov cenu „Objav roka“. 

Vo februári roku 1997 sa skupina IMT Smile spolu so skupinami Prúdy a Olympic zúčastnila spoločného celoslovenského turné. Dňa 7. apríla kapela IMT Smile v zložení Ivan Tásler, Miro Tásler, Peter Bič, Martin Migaš a Katka Knechtová vydala svoj debutový album s názvom *[[Klik-klak]]*, ku ktorému okrem skladby „Nepoznám“ vychádza aj ďalší singel s názvom „Vrany“.

V roku 1998 zo skupiny odchádza Katka Knechtová a Martin Migaš a vzniká tak nová prešovská formácia s názvom Peha. Bubeníkom skupiny sa stal Martin Valihora (hrával s Richardom Müllerom, či Jankom Ledeckým) a IMT Smile vydáva 26. októbra svoj ďalší album s názvom *[[Valec (album)|Valec]]*, ktorý predchádza úspešný singel „Ľudia nie sú zlí“. V januári sa do slovenských hitparád a rádií dostal jeden z najznámejších hitov pochádzajúci z tohto albumu s titulom „Veselá pesnička“. V roku 1999 skupina IMT Smile absolvovala unplugged turné, zbiera hudobné ocenenia, vydáva reedíciu albumu *Valec* s názvom *[[Valec Extra (album)|Valec Extra]]* s nasledujúcim koncertným turné Valec tour '99. V roku 2000 kapele IMT Smile vyšiel album *[[Nech sa páči]]*, skupina absolvovala ďalšie dva turné Nech sa páči a Gambrinus tour 2000, v nasledujúcom roku spolupracuje na albume *[[’01|01]]* s Richardom Müllerom a vydáva sa s ním na koncertné turné.

## Zostava
* Ivan Tásler - spev, gitary
* Miro Tásler - klávesy, vokály
* Mário Gapa Garbera - alt/sopran/tenor saxofón, klarinet
*Ivan Kormaňák - bicie
*Viktor Špak  - gitara
*Pavol Jeňo - trúbka, bicie, klávesy, gitara
*Martin Samuely - basgitara

## Bývalí členovia
Katarína Knechtová - spev, vokály 

Martin Migaš - bicie 

Lukáš Kolivoška "Kolja" - basgitara

Dano Šoltis - bicie

Jozef Zima - perkusie

Martin Valihora - bicie 

Peter Bič - gitara

Marián Slávka - bicie

Tomáš Okres - gitara, basgitara 

Peter Bartoník - basgitara

Tomáš Slávik - gitara

## Diskografia
;Štúdiové albumy
* *[[Klik-klak]]* (1996)
* *[[Valec (album)|Valec]]* (1998)
* *[[Nech sa páči]]* (2000)
* *[[IMT Smile (album)|IMT Smile]]* (2003)
* *[[Exotica]]* (2004)
* *[[Niečo s nami je]]* (2006)
* *[[Hlava má sedem otvorov]]* (2008)
* *[[2010: Odysea dva]]* (2010)
* *[[Rodina (album)|Rodina]]* (2012)
* *[[Na ceste 1979]]* (2015)
* *[[Budeme to stále my]]* (2018)
* *[[Srdce Rozum Blvd]]* (2021)
* *[[Exoticana]]* (2024)
;Koncertné albumy
* *[[Live (IMT Smile)|Live]]* (2007)
* *[[2010: Odysea Live]]* (2010)
* *[[Košice-Bratislava-Live!]]* (2014)
* *[[hiSTORY Live]]* (2017)
* *[[Východná (IMT Smile)|Východná]]* (2018), IMT Smile a Kandráčovci
* *[[Exotica Live 2004]]* (2024) 
;Kompilácie
* *[[Diamant (album)|Diamant]]* (2005)
* *[[Best of IMT Smile]]* (2009)
* *[[Universal Komplet Box]]* (2012), 13 CD
* *[[Bestlove]]* (2014)
* *[[Acoustic Best]]* (2015)
* *[[hiSTORY 1996 – 2016]]* (2016)
* *[[Aj to je život: B-strana a rarity & Live]]* (2020)
* *[[Život IMT Smile 1998 - 2020]]* (2020)
* *[[30 × 30]]* (2022)
* *[[Život človeka v roku 2022]]* (2022)
;DVD
* *[[Letmý pohľad]]* (2003)

## Ocenenia
* 2019 – Krištáľové krídlo za rok 2018 v kategórii Populárna hudba 

## Referencie

## Iné projekty

## Externé odkazy
* Oficiálne stránky skupiny
* 
* História skupiny

Kategória:IMT Smile
Kategória:Držitelia Krištáľového krídla